62023TO0143_INF
Digriet tal-Qorti Ġenerali (Is-Seba’ Awla) tal‑15 ta’ Diċembru 2023 – Fugro vs Il-Kunsill
(Kawża T-143/23) (
1
)
“Rikors għal annullament – Fiskalità – Ġlieda kontra l-evitar tat-taxxa – Direttiva (UE) 2022/2523 – Livell minimu ta’ impożizzjoni globali għall-gruppi ta’ impriżi multinazzjonali u għall-gruppi nazzjonali ta’ skala kbira fl-Unjoni – Esklużjoni tal-introjtu mit-tbaħħir internazzjonali – Kontestazzjoni tal-kamp ta’ applikazzjoni ta’ din l-esklużjoni – Nuqqas ta’ inċidenza individwali – Inammissibbiltà”
Rikors għal annullament – Persuni fiżiċi jew ġuridiċi – Atti li jikkonċernawhom direttament u individwalment – Inċidenza individwali – Kriterji – Direttiva li tipprevedi livell minimu ta’ impożizzjoni globali għal ċerti gruppi ta’ impriżi – Esklużjoni tal-introjtu mit-tbaħħir internazzjonali – Rikors ta’ entità omm ta’ grupp ta’ impriżi multinazzjonali suġġetta għal sistema ta’ tassazzjoni fuq it-tunnellaġġ ta’ Stat Membru fuq l-attività ta’ tbaħħir tiegħu – Telf ta’ vantaġġ fiskali li joriġina mill-impożizzjoni fuq it-tunnellaġġ – Assenza ta’ inċidenza individwali – Inammissibbiltà
(ir-raba’ paragrafu tal-Artikolu 263 TFUE; Direttiva tal-Kunsill 2022/2523, Artikolu 17)
(ara l-punti 25, 28 sa 35, 40 sa 43)
Dispożittiv
1)
Ir-rikors huwa miċħud bħala inammissibbli.
2)
Ma hemmx iktar lok li tingħata deċiżjoni dwar it-talbiet għal intervent tar-Renju tal-Pajjiżi l-Baxxi, tal-Kummissjoni Ewropea, ta’ Koninklijke Boskalis BV u Boskalis Offshore Transport Services NV, ta’ Heerema Offshore Energy Solutions BV, ta’ Van Oord NV u Vox Amalia SL kif ukoll ta’ Koninklijke Vereniging van Nederlandse Reders.
3)
Fugro NV hija kkundannata, minbarra għall-ispejjeż rispettivi tagħha, għal dawk sostnuti mill-Kunsill tal-Unjoni Ewropea, bl-eċċezzjoni ta’ dawk marbuta mat-talbiet għal intervent.
4)
Fugro, il-Kunsill u l-partijiet li ressqu talba għal intervent msemmija fil-punt 2 ta’ dan id-dispożittiv għandhom ibatu l-ispejjeż rispettivi tagħhom marbuta mat-talbiet għal intervent.
(
1
)	ĠU C 164, 8.5.2023.